CELEX: 62007TN0445
Language: et
Date: 2007-12-07 00:00:00
Title: Kohtuasi T-445/07: 7. detsembril 2007 esitatud hagi — Berning & Söhne GmbH & co. KG versus Euroopa Ühenduste Komisjon

9.2.2008   
            
            
               ET
            
            
               Euroopa Liidu Teataja
            
            
               C 37/30
            
         7. detsembril 2007 esitatud hagi — Berning & Söhne GmbH & co. KG versus Euroopa Ühenduste Komisjon
   (Kohtuasi T-445/07)
   (2008/C 37/46)
   Kohtumenetluse keel: saksa
   Pooled
   
      Hageja: Berning & Söhne GmbH & co. KG (Wuppertal, Saksamaa) (esindajad: advokaadid P. Niggemann ja K. Gaßner)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 19. septembri 2007. aasta otsus K(2007) 4257 (lõplik) asjas COMP/E-1/39.168 — Metall- ja plastikpudukaubad: kinnitid;
            
         
               —
            
            
               teise võimalusena vähendada hagejale vaidlustatud otsusega määratud trahvi sümboolse summani või vähemalt vähendada seda kohase summani;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja vaidlustab komisjoni 19. septembri 2007. aasta otsuse K(2007) 4257 (lõplik) asjas COMP/E-1/39.168 — Metall- ja plastikpudukaubad: kinnitid. Vaidlustatud otsusega määrati hagejale ja teistele ettevõtjatele trahv EÜ artikli 81 rikkumise eest. Komisjoni arvates osales hageja kokkulepetes koordineeritud hinnatõusude kohta ning vahetas hindade ja hinnatõusude kohaldamise kohta konfidentsiaalset teavet muude kinnitite ja paigaldusmasinate turul.
   Hageja esitab oma hagi toetuseks neli väidet.
   Esiteks leiab hageja, et vaidlustatud otsus rikub tema õigust olla ära kuulatud, kuna talle ei ole antud võimalust oma seisukoha esitamiseks rea kokkusaamiste kohta, mis leidsid aset nn „Baseli ringi” ja „Wuppertali ringi” raames, millele tugines komisjoni etteheide koordineeritud hinnatõusude ning hindade ja hinnatõusude kohaldamise kohta konfidentsiaalse teabe vahetamise kohta.
   Teiseks väidab hageja, et ette heidetav kartellikokkulepe on lõppenud, kuna ta lõpetas alates 1997. aastast oma osalemise „Baseli ringis” ja „Wuppertali ringis”.
   Lisaks väidab hageja, et EÜ artikli 81 lõiget 1 ei ole rikutud, kuna komisjon ei ole esitanud vajalikke tõendeid tema osalemise kohta võimalikes kartellikokkulepetes.
   Lõpetuseks väidab hageja, et trahv on tegelikult ekslikult arvutatud. Seoses sellega tugineb hageja kostja ekslikele sedastustele hagejale ette heidetud väidetava rikkumise kestuse ja selle rikkumise raskuse kohta ning trahvisumma ebaproportsionaalsusele.